Tullist «Ɛemmi Slim» Ɛemmi Slim: D netta i yesslḥayen tigawin n tullist-a; d argaz i tessen lbira,yettkeyyif; yezga ɣef ukeṛtun-is ɣef uṭruṭwar,ur yettaǧǧa ara akk amḍiq-is siwa ma iḥwaǧ iman-is neɣ mi ara iruḥ ad ixdem, isseqcar lbaṭaṭa ɣer rezqi restu. Yettargam iǧedarmiyen, ur yettaṭṭaf ara aqemmuc-is si rregmat wala issiflan (gestes), yeqqar-d ayen i as-yehwan,ulac anwa i asizemren; mi ara yezɛef yekkat win i iqqerben ɣer ɣur-s; yettaɛraḍ ad yessaki lɣaci si tugdinsen, ur iḥemmel ara wartaɣdemt, iḥemmel tilelli. Iḥemmel aqesser d unecṛah; yekkat daɣen di ddin. Medden qqaren-as d aderwic, netta akka i yufa iman-is.